**САРСЫАРДА**

*А.И. Софронов*

Күлүгэ көстүбэт

Күндүл маҥан халлаан
Күөнүн анныттан
Күлүмүрдэс дьүhүннээх
Күн уота

Күөх чараҥ быыһынан

Күөгэлдьийэ ойон таҕыстаҕына,
Күөх түөстээх,

Күндү күөмэйдээх

Күөрэгэй чыычаах,

Күөйэ көтөн кэлэн,

Күөх ойуур саҕатыгар

Көҥүл куолаһынан

Күн дьонун көччүттэҕинэ,-
Күөх түүн күрэнэн,

Көмүскэ уута көҕүрээн,
Хараҥа түүн халбарыйан,
Харах уута ханан,

Хамсыыр харамай

Хас-сабар хамнаан

Хаамсыбытынан барбыттар

 эбит оҕолоор!...